b'\n_START_ARTICLE_\nUrobilin\n_START_PARAGRAPH_\nUrobilin je lan\xc4\x8dani tetrapirolni kemijski spoj, jedan od zavr\xc5\xa1nih produkata u razgradnju hema (iz hemoglobina), \xc5\xbeuti pigment koji daje mokra\xc4\x87i boju._NEWLINE_Urobilin nastaje iz urobilinogena , koji nastaje od bilirubina tako \xc5\xa1to ga u probavnom sustavu bakterije pretvaraju u urobilinogen. Dio urobilinogena nastalog u probavnom sustavu se ponovno repasorbira kroz sluznicu u krvotok, dok dio ostaje u probavnom sustavu i izlu\xc4\x8duje se stolicom kao sterkobilinogen tj. sterkobilin. Veliki dio reapsorbiranog urobilnogena se putem jetre ponovno izlu\xc4\x8di u \xc5\xbeu\xc4\x8d, dok oko 5% urobilinogena se izlu\xc4\x8di putem bubrega u mokra\xc4\x87u, gdje urobilinogen oksidira u urobilin, \xc5\xbeuti pigment.'